Departament de Comerç i Turisme
A fi d'agilitzar els informes que han d'emetre els Grups Territorials de Treball de la Comissió de Preus de Catalunya cal establir normes clarificadores sobre el contingut de l'estudi econòmic que, segons l'article 1.2. del Decret 25/1981, ha d'acompanyar els expedients de modificació de tarifes de subministrament d'aigua.
D'acord amb la Disposició Final Única del Decret 25/1981,
Els estudis econòmics que han d'acompanyar les sol·licituds de modificació de tarifes de subministrament d'aigua potable i que han d'explicitar els increments de costos del servei inclouran els documents i informació següents:
A) Memòria econòmica, que contindrà:
Resum de l'estudi que es presenta.
Valor de les instal·lacions segons balanç.
Potència instal·lada a les estacions d'elevació.
Cabals d'aigua utilitzats, diferenciant els propis i els adquirits.
Cabals subministrats a la xarxa i cabals facturats.
Descripció general de la infrastructura del servei.
Nombre d'habitants subministrats i nombre d'abonats per a cadascuna de les tarifes.
Consums d'aigua per blocs de tarifes.
Noves instal·lacions que hagin passat a formar part del servei, aplicades per cada anualitat.
Evolució de l'explotació econòmica del servei., la qual haurà d'incloure com a mínim: a) les dades corresponents al darrer exercici complet i tancat.; b) les dades corresponents a l'any corrent, tancades com a màxim tres mesos abans de la data de l'estudi presentat; i c) les corresponents a la hipòtesi en la qual es fonamenta l'estudi de modificació de tarifes, amb les previsions estimades per al període considerat.
Les dades esmentades es presentaran, com a mínim, amb el següent desglossament.
- Compra d'aigua en el moment de preparar l'expedient.
- Drets d'utilització d'instal·lacions alienes.
- Material de conservació i funcionament.
- Impostos indirectes i de l'Administració Local que recaiguin sobre l'explotació del servei.
- Treballs i subministraments per a la conservació de les instal·lacions realitzades per altri.
- Modificació d'instal·lacions coma conseqüència d'obres a les Administracions públiques.
- Altres despeses d'explotació.
- Despeses financeres afectades al servei.
Interessos, comissions i altres despeses no amortitzables.
Es prendrà com a base el valor de l'immobilitzat establert, d'acord amb les disposicions oficials vigents.
Despeses municipals indirectes o despeses de contracte pels treballs efectuats en cas de gestió indirecta del servei i remuneració dels recursos propis invertits pel titular del servei.
Ingressos per quotes de servei, per usuari i període prefixat, en el cas de sistema de tarifes binòmiques.
Ingressos per cabal facturat per ambdós sistemes de tarifes binòmiques o monòmiques, atenent en aquest últim cas els mínims de consum.
Ingressos procedents de les quotes per ampliació de les instal·lacions o drets de connexió, a liquidar en el moment de la sol·licitud de connexió a la xarxa dels subministraments a nous habitatges o locals.
Previsió raonada del volum d'aigua a facturar.
Despeses a cobrir amb ingressos tarifaris.
Quan el servei tingui ingressos no tarifaris i les despeses dels mitjans específics necessaris per a obtenir els esmentats ingressos no tarifaris hagin estat incloses en el capítol de despeses, es deduiran d'aquestes els esmentats ingressos no tarifaris, per obtenir l'import de les despeses a cobrir amb ingressos tarifaris.
Tarifa mitjana, resultat de dividir les despeses a cobrir amb ingressos tarifaris pel volum previst d'aigua a facturar.
Sistema de tarificació proposat.
Definició de l'estructura i valors corresponents del sistema de tarificació proposat.
Comprovació que l'aplicació del sistema proposat equival a la tarifa mitjana calculada.
Repercussió de les diferents partides de despeses sobre la tarifa.
Càlcul de la incidència percentual de les diferents partides de despeses sobre la tarifa mitjana per metre cúbic facturat.
Certificat de potabilitat de l'aigua a subministrar.
Certificat de la inscripció de la instal·lació del servei en el Reglament industrial corresponent.
Contracte de concessió del servei, en el seu cas.
En el cas de subministrament a urbanitzacions, certificació com a sòl urbà de la zona a subministrar (Pla Parcial, Normes subsidiàries, etcètera).
Altres documents que ajudin a la millor comprensió de l'estudi econòmic presentat.
La present Ordre entrarà en vigor el mateix dia de la seva publicació al Diari Oficial de la Generalitat.
Barcelona, 23 de juliol de 1982